Case ID: 1223393
Sentence 0: Təqdimat, təqdimata əlavə edilmiş sənədlər və məhkəmə tərəfindən tələb edilərək araşdırılmış cinayət işinin materiallarında göstərilmişdir ki, Təqsirləndirilən şəxs xx xxxx 2020-ci il tarixdə saat 18 radələrində İsmayıllı rayonunun İsmayıllı kəndində yerləşən otlaq sahəsinin yaxınlığında həmkəndlisi Bəxtiyar Mehdiyev ilə spirtli içki içərkən Bəxtiyar Mehdiyevin onun anasının anadan olduğu İsmayıllı rayonunun Zərnava kəndini nəzərdə tutaraq “Zərnavadan qız çıxmayıb” sözlərini işlətdiyindən bu zəmində aralarında söz mübahisəsi yaranmışdır.